Riċentament fuq il-midja soċjali, din it-tfajla Svediża, Jessica Schulz, ġiet imfaħħra minn ħafna għall-kapaċità tagħha biex titkellem il-lingwa Maltija. Il-lingwa tagħna bdiet titgħallimha ftit inqas minn sena u nofs ilu u titkellimha b'mod fluenti ħafna. Gwida.mt għamlu intervista ma' Jessica sabiex jiskopru iktar dwar l-esperjenza tagħha f'dan il-qasam. Jessica titkellem sitt lingwi differenti u tgħidilna: "Il-Malti l-aħħar waħda li bdejt nitgħallem u l-imħabba tiegħi għal-lingwi bdiet meta kont għadni żgħira… għax jien trabbejt b'żewġ lingwi; l-Iżvediż u l-Ġermaniż… lanqas kont konxja li missieri u ommi kienu jitkellmu żewġ lingwi differenti." "Meta għext Malta ma studjajtx il-Malti, imma stujdjat l-Ispanjol u l-Franċiż… Il-ħaġa li ħadt gost l-iktar kienet li qabel kien hemm dik il-lingwa li ma nistax nifhimha… qisha ħsejjes… imma xtaqt li nkun nista' nifhem… l-imħabba għal Malti bdiet meta ġejt nistudja hawnhekk fir-Renju Unit." Lil Jessica staqsejnieha jekk taqbilx ma' ħafna Maltin li r-regoli tal-kitba huma diffiċli: "Naħseb li hemm kotba tajbin ħafna biex titgħallem ir-regoli tal-kitba… Jien nisma' ħafna l-lingwa imma naqra ħafna u dik hija ħaġa li tgħinni...Meta titgħallem il-lingwi mhux qari jew smigħ biss… imma dawk il-komponenti kollha… il-qari huwa importanti ħafna." "Nieħu ħafna gost nipprattika l-lingwa fil-ħajja ta' kuljum… u nieħu gost meta l-persuna ma' min qed nitkellem tirrispondini bil-Malti u li nkomplu l-konverżazzjoni bil-Malti… inkun nista' nipprattika l-konverżazzjoni… f'Malta meta persuna twieġeb jew taqleb bl-Ingliż, nista' nifhem għalfejn… imma xorta waħda nieħu gost meta nkun nista' nagħmel konverżazzjoni bil-Malti ma' persuna f'Malta." Bħalma tgħid fil-filmat Jessica qiegħda tagħmel riċerka fuq il-lingwa Maltija għad-dottorat. Qed tfittex parteċipanti għar-riċerka tagħha u min jixtieq jgħin lil Jessica jista' jibgħat email fuq [email protected] "L-ewwel nett nixtieq ngħid lill-Maltin kollha li l-lingwa hija sabiħa ħafna u jiena grata li nista' nitgħallimha… Mhux importanti biss, imma hija sabiħa li nżommu l-lingwa ħajja, li nkomplu nużawha f'dawn il-kuntesti differenti u wkoll li meta mmur Malta jiena u persuni barranin oħra li jitgħallmu l-Malti, vera nieħdu gost meta nitkellmu bil-Malti man-nies u li jweġbuna bil-Malti." Agħfas hawn biex tara l-filmat Miktub Minn Kantanta, mużiċista u awtriċi. Tikteb lirika dwar esperjenzi personali u dwar suġġetti temporanji. Tħobb titgħallem dwar fenomeni varji u għandha passjoni għall-kitba bl-ilsien Malti. Issib l-hena tagħha f'li ssegwi l-arti u l-ispettaklu f'kull qasam filwaqt li tgħaddi kritika kostruttiva. Stejjer popolari "Tinqasam Qalbi Li Narak Tinqala' Imma Kburija B'Kemm Imxejt" - Jasmine Abela "Il-Ġimgħa L-Oħra Tlifna T-Tarbija Tagħna" – Maxine Aquilina, Eks Judge F'Malta's Got Talent "Jien Xorta Se Nkompli Naqra L-Kotba Tiegħek Lil Ibni. Imma Mhux Se Ngħidlu X'Għidt Int Ilbieraħ Filgħaxija." - Evelyn Saliba La Rosa "Kienet Tidher Li Kellha Kollox… Imma Kienet Qed Tbati Fis-Skiet!" – Alan J. Darmanin